b'\n_START_ARTICLE_\nProbisyonal na Gobyerno ng Republika ng Korea\n_START_SECTION_\nKasaysayan\n_START_PARAGRAPH_\nBinuo ang naturang pamahalaan noong 13 Abril 1919 makalipas ang Ika-1 Marso Kilusan ng parehong taon noong namuno ang Hapon sa Tangway ng Korea._NEWLINE_Hindi natamo ng pamahalaan ang pormal na pagkilala mula sa ibang bansa, ngunit ang magandang anyo ng pagkilala ay inihatid ng Pamahalaang Nasyonalista ng Tsina at iba pang mga pamahalaan, na karamihan man ay desterado rin._NEWLINE_Pinigilan ng pamahalaan ang militar na pananakop ng Hapon na nagtagal mula 1910 hanggang 1945. Nakipag-ugnayan sila sa armadong pangpigil laban sa hukbong Hapones noong 1920 at 1930, kabilang na ang Digmaan ng Chingsanli noong Oktubre 1920, at paglusob sa Pamumunong Militar na Hapones sa Shanghai noong Abril 1932._NEWLINE_Humantong ang labanan sa pagkakabuo ng Hukbong Liberasyong Koreano noong 1940, na nagdalahan ng karamihan sa pagka-destiyera ng mga hukbong panglabang Koreano. Gaya ng napag-planuhan, nag-deklara ng digmaan ang pamahalaan laban sa Hapon at Alemanya noong 9 Disyembre 1941 at nakibahagi ang Hukbong Liberasyon sa kilusang magkaanib sa Tsina at iba pang bahagi ng Timog-Silangang Asya._NEWLINE_Bago magtapos ang Ikalawang Digmaang Pandaigdig, naghanda ng pagsugod ang Hukbong Liberasyong Koreano laban sa mga Hapones sa Korea sa pakikipagtulungan Amerikanong Tanggapan ng Estratehikong Serbisyo, ngunit naantala ng pagsuko ng Hapon ang pagsagawa ng balak. Natamo ang layunin ng pamahalaan noong pagsuko ng mga Hapones noong 2 Setyembre 1945._NEWLINE_Ang mga lugar ng Probisyonal na Pamahalaan sa Shanghai at Chongqing ay naging mga museo.'